I 1970 blev uddannelsesfonden afløst af indførelsen af Statens Uddannelsesstøtte (SU). Hensigten var at give de unge bedre muligheder for at tage en videregående uddannelse. Uddannelsesstøtten skulle søge at kompensere for den [[social ulighed|sociale ulighed]], således at ”ingen dygtige elever skulle fravælge at studere på grund af manglende økonomiske muligheder”.<ref name=historie>[http://www.su.dk/om-su/historien-om-su/ Historien om SU. Uddannelses- og Forskningsministeriet, Styrelsen for Institutioner og Uddannelsesstøtte. Besøgt 8. februar 2019.]</ref> Den gang skulle man være fyldt 28 for at få SU uafhængigt af sine forældrenes indtægt. Stipendium og lån udgjorde tilsammen maksimalt 8.050 kr. om året og var fordelt, så halvdelen var stipendium og halvdelen lån. De studerende kunne supplere med et statsgaranteret studielån og samlet nå op på 11.000 kr. om året.<ref name=historie/>
Politik Samfund Uddannelse